16. ΕΓΚΥΚΛΙΟΣ Ι.Κ.Α. Αριθ. 156 της 17 Ιουλ. 1953 Παρέχονται συμπληρωματικαί οδηγίαι σχετικώς με τα κριτήρια περί του εφαρμοστέου νόμου επί συνταξιοδοτήσεως λόγω γήρατος. Αναφερόμενοι εις την υπ’ αριθ. 55/52 εγκύκλιον διαταγήν σχετικώς με τα τεθέντα κριτήρια περί του εφαρμοστέου νόμου επί συνταξιοδοτήσεως λόγω γήρατος και λαμβάνοντες ήδη υπ όψιν την επί του θέματος τούτου εκδοθείσαν υπ' αριθ. 1306/53 απόφασιν του Συμβουλίου της Επικρατείας, (δημοσιευομένην εις το Δελτίον Ι.Κ.Α., τεύχος Ιουνίου ε.έ.), γνωρίζομεν εις υμάς τα κάτωθι, τροποποιούντες εν μέρει τας προηγουμένας ημών οδηγίας: Ως προς τους ησφαλισμένους, οίτινες επλήρουν κατά την 31 Ιουλίου 1951-χρονικόν σημείον λήξεως της ισχύος του Ν. 6298/34 - τας υπό των άρθρ. 34 και 40 παρ. 1 του νόμου τούτου καθοριζομένας προϋποθέσεις, η ασφαλιστική των περίπτωσις θεωρείται επαληθεύσασα κατά το χρονικόν τούτο σημείον. Ούτω το προς σύνταξιν λόγω γήρατος δικαιώματος των είναι δυνατόν να κριθή κατά τας διατάξεις του νόμου 6298/34, εφ' όσον επιθυμεί τούτο ο ησφαλισμένος, και δη ασχέτως του χρόνου υποβολής της σχετικής αιτήσεως προς αναγνώρισιν του δικαιώματος. Διευκρινίζομεν, ότι, συμφώνως προς την ούτω τιθεμένην αρχήν, δια να κριθή αίτημα προς αναγνώρισιν συντάξεως λόγω γήρατος κατά τας διατάξεις του Ν. 6298/34 δέον όπως κατά την 31 Ιουλ. 1951: 1)Ο ησφαλισμένος είχε συμπληρώσει το 65ον έτος της ηλικίας του, το 60όν δε προκειμένου περί ησφαλισμένης. 2)Να είχε πραγματοποιήσει εις την ασφάλισιν του Κλάδου συντάξεων τας κατ' ελάχιστον όριον απαιτουμένας ημέρας εργασίας και  3)Να απεχώρησε της εργασίας του, ή, εφ' όσον συνέχισε μετερχόμενος οιανδήποτε εργασίαν, να μη απεκέρδαινε εις οιουδήποτε μετά την 31 Ιουλ. 1951 χρονικόν σημείον πλέον του ημίσεως εκείνου, όπερ εκέρδιζεν εν αυτή περιφερεία και επαγγελματική κατηγορία σωματικώς και πνευματικώς υγιής άνθρωπος. Περαιτέρω γνωρίζομεν υμίν, ότι, επειδή εις περίπτωσιν εφαρμογής του Ν. 6298/34 αι διατάξεις τούτου δέον βεβαίως να εφαρμόζωνται εν τω συνόλω των, δια την πλήρωσιν των προϋποθέσεων του άρθρ. 40 παρ. 1 του νόμου τούτου θα λαμβάνονται υπ' όψιν αι μέχρι 31 Ιουλίου 1951 πραγματοποιηθείσαι ημέραι εργασίας, αι τριακόσιαι δε τούτων δέον να έχουν πραγματοποιηθή εντός τεσσάρων το πολύ ετών προ της υποβολής της αιτήσεως. Επί τη βάσει των ανωτέρω δέον να αποφασίσητε επί των παρ' υμίν εκκρεμούντων σχετικών αιτημάτων, ανακαλέσητε δε και τας επί τη βάσει ετέρων σκέψεων ληφθείσας απορριπτικάς αποφάσεις. Σελ. 285 Συντάξεις 15Β.Ζ.α.16 15Β.Ζ.α.16 Σύνταξη 15Β.Ζ.α.16 Συντάξεις 